stanford-oval/wikipedia huggingface dataset:
Lovebird
Julkaisu

”Trouble” julkaistiin 7. lokakuuta 2012 Glassheartin ensimmäisenä singlenä. Lewis ilmoitti lokakuun lopussa, että ”Fireflies” olisi albumin toinen single ja Lewisin viralliselle VEVO-kanavalle ladattiin sanoitusvideo kappaleesta. Lewis kertoi kuitenkin esiintyessään Lontoossa 5. marraskuuta, että ”Lovebird” on albumin toinen single. Myöhemmin Sony Music vahvisti, että se julkaistaisiin albumin Euroopan markkinoinnin pääsinglenä.
Kappale tuli mahdolliseksi ladata Suomessa, Alankomaissa, Portugalissa ja Sveitsissä 16. marraskuuta 2012. Isossa-Britanniassa kappaletta ei julkaistu erillisenä singlenä, vaan se tuli mahdolliseksi ladata albumiraitana 9. joulukuuta. Saksassa ”Lovebird” julkaistiin vasta 12. joulukuuta 2013.
Tuotanto ja sävellys

Musiikkinäytteet
”Lovebird” julkaistiin Lewisin kolmannen studioalbumin, , toisena singlenä. Näyte on kappaleen kertosäkeestä.
Äänitiedostojen kuunteluohjeet
”Lovebirdin” ovat kirjoittaneet Bonnie McKee, Joshua Coleman ja Dr. Luke. Sen tuottivat Josh Abrahams, Oligee ja Coleman. Kappale äänitettiin Los Angelesissa sekä miksattiin ja masteroitiin Atlantassa. Lovebird on power balladi, joka kestää 3 minuuttia ja 30 sekuntia.
Kappale alkaa samantyyppisellä urkumelodialla kuin Lewisin tunnetuin kappale ”Bleeding Love” ja sisältää ”välittömästi päähän jäävän kertosäkeen”. Lewis laulaa ”But the time went on, the wind has blown, and I have grown” ilmaisten edellisestä suhteesta kuluneen jo tarpeeksi aikaa, ja että hän on kasvanut ihmisenä. Kappaleen koukku on kertosäkeen lopussa, ”I’ve got to sing my song, so pretty/ Dum, dum, diddy”.
Vastaanotto

Idolatorin toimittaja Mike Wass kirjoitti ”Lovebirdin” olevan toinen Glassheartin parhaista kappaleista. Hän kommentoi, että laululla on vahvaa radiopotentaalia ja se voisi olla menestyksekäs Yhdysvalloissa, koska se kuulostaa ”Bleeding Loven” kloonilta. Digital Spyn musiikkikriitikko huomasi kappaleessa olevan paljon yhtäläisyyksiä Lewisin kahteen aikaisempaan singleen, ”Bleeding Loveen” ja ”Better in Timeen”. Hän vakuuttui artistin laulusuorituksesta, mutta ihmetteli teoksen julkaisua singlenä, koska albumilla olisi hänen mielestään ollut paremmin menestyviä kappaleita.
The Mirrorin Clemmie Moodien mielestä ”Lovebird” on tarttuva kappale, mutta ei lähelläkään ”Bleeding Loven” tasoa. The Observerin kriitikko kirjoitti, että Lewis näyttää seuraavaan Adelen jalanjälkiä laulamalla ”suuria ja vilpittömiä balladeja”. Toimittaja vertasi Lewisin laulutaitoa Whitney Houstonin ja Mariah Careyn kykyihin.
Markkinointi ja musiikkivideo

Lewis esitti ”Lovebirdin” ensimmäistä kertaa marraskuussa 2012, jouluvalojen sytytystilaisuudessa Lontoossa. Televisiossa kappale kuultiin ensimmäistä kertaa brittiläisessä Daybreak-ohjelmassa 23. marraskuuta. Sitä seurasivat esiintymiset Loose Women- ja National Lottery Awards -ohjelmissa. Lewis markkinoi singleään myös Espanjassa, La Voz -nimisessä laulukilpailussa.
Kappaleen musiikkivideo kuvattiin marraskuussa 2013 ja julkaistiin joulukuun alussa. Videolla on metaforinen teema: Lewis laulaa kappaletta jättimäisessä lintuhäkissä pukeutuneena pitkään mekkoon ja norsunluunväriseen viittaan. Videolla näytetään enimmäkseen, kun Lewis pohtii pakoa häkistä vapauteen. Lopulta hän tajuaa, että häkki ei olekaan lukittu, ja hän voi lähteä. Daily Mail kommentoi, että video ei ole ehkä paras mainos feminismille, mutta Lewis näyttää kuitenkin kauniilta.
Kappaleet

Lovebird – 3.30
Lovebird – 3.30
Lovebird (Musiikkivideo) – 3.30
Kaupallinen menestys

”Lovebird” sijoittui listalle ainoastaan Etelä-Koreassa, jossa se myi ensimmäisen viikon aikana noin 10 000 kappaletta. Britanniassa kappale julkaistiin ostettavaksi vain albumiraitana, eikä perinteisenä erillisenä singlejulkaisuna. Kappale myi ensimmäisellä viikolla alle 600 kappaletta, eikä päässyt Britannian singlelistan kahdensadan parhaan joukkoon. ”Lovebirdista” tuli näin Lewisin heikoimmin myynyt julkaisu ja hänen ensimmäinen singlensä, joka ei päässyt Britannian listalle.
The Mirrorin toimittaja kirjoitti, että kappaleessa ei ole todellista markkinavoimaa eivätkä radiokanavat siksi ota sitä soittolistoilleen. Sivuston mukaan ihmiset eivät ole sen vuoksi koskaan edes kuulleet laulusta, elleivät he omista Glassheartia.
| Lista (2012) | Paras sijoitus |
| --- | --- |
 Etelä-Korea: 22
Aiheesta muualla

Kappaleen virallinen musiikkivideo Youtubessa
Kappaleen sanat Metrolyrics.com-sivustolla (Arkistoitu – Internet Archive)
Leona Lewis
| --- | --- |
Studioalbumit:   Spirit  Echo  Glassheart  Christmas, with Love  I Am 
EP:t:   Hurt: The EP 
Singlet:   "A Moment Like This"  "Bleeding Love"  "Better in Time"  "Footprints in the Sand"  "Forgive Me"  "Run"  "I Will Be"  "Happy"  "I Got You"  "Collide"  "Trouble"  "Lovebird"  "One More Sleep"  "Fire Under My Feet" 
Konserttitallenteet:   The Labyrinth Tour Live from The O2 
Kiertueet:   The Labyrinth  Glassheart Tour 
Muuta:   Diskografia  Kappaleet  Syco Music  Island Records  Walking on Sunshine 
Bonnie McKee osallistui kappaleen tekemiseen.
Kuvakaappaus musiikkivideosta
Lukemisto

| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lukemisto”, voi hakea sivunnimihaulla, laajalla sivunnimihaulla tai tekstihaulla.
Lukemisto voi tarkoittaa seuraavia asioita:
lukukirja
lukemistolehti
Lukengu Ngalula

Lukengu Ngalula (s. 11. elokuuta 1971 Kinshasa) on kinshasankongolainen entinen koripalloilija. Hän kilpaili vuoden 1996 kesäolympialaisissa Atlantassa ja kuului siellä kahdenneksitoista sijoittuneeseen maansa naisten joukkueeseen. Ngalula myös toimi kisoissa maansa lipunkantajana.
Lionel Hampton

Lionel Hampton George W. Bushin vieraana Valkoisessa talossa vuonna 2001.
Lionel Leo Hampton (20. huhtikuuta 1908 Louisville, Kentucky – 31. elokuuta 2002 New York) oli yhdysvaltalainen jazz-muusikko. Hän soitti vibrafonia ja erilaisia kosketinsoittimia, johti omaa yhtyettään ja esiintyi myös näyttelijänä. Hän oli jazzin ensimmäisiä vibrafonin soittajia. Hän työskenteli yhdessä useiden jazzin suurten nimien kanssa, kuten Benny Goodman, Buddy Rich, Charlie Parker ja Quincy Jones.
Hampton otti tunteja ksylofonin ja rumpujen soitossa. 1920-luvun lopulla hän soitti rumpalina Dixieland Blue-Blowers -yhtyeessä sekä Les Hiten yhtyeessä. Louis Armstrong kuuli hänen soittelevan tauolla vibrafonia vuonna 1930 ja pyysi Hamptonia soittamaan vibrafonia levyllä.
Benny Goodman Quartet oli monella tapaa historiallinen kvartetti: se oli ensimmäinen huippuyhtye, jossa oli sekä mustia että valkoisia soittajia.
Vuonna 1940 Hampton perusti ensimmäisen oman big bandinsä.
Hampton levytti vuosina 1929–2001 useille levy-yhtiöille, myös kahdelle omalle merkilleen (Glad Hamp ja Who's Who).
Valikoitu diskografia

Memories of You ja Shine (1930), Armstrongin yhtyeen kanssa (vibrafonistiuran alku)
Dinah, Moonglow, My Last Affair ja Exactly Like You (n.1939)  Benny Goodman Quartet
Flying home (1942) Lionel Hampton Big Bandin suurin hitti
Aiheesta muualla

Kuvia tai muita tiedostoja aiheesta Lionel Hampton Wikimedia Commonsissa
Korean Grand Prix 2010

|  Korean Grand Prix 2010  |
| --- | --- |
 17. osakilpailu 19 osakilpailusta kaudella 2010. 

Päivämäärä:  24. lokakuuta 2010
Sijainti:  Yeongam, Jeollanam-do, Etelä-Korea
Ratatyyppi:  Moottorirata
Radan pituus:  5,621 km
Kilpailun pituus:  55 kierrosta, 309,155 km
Sää:   Sateinen
Paalupaikka
Kuljettaja:   Sebastian Vettel   (Red Bull)
Paaluaika:  1.35,585
Palkintokoroke
Voittaja:   Fernando Alonso   (Ferrari)
Toinen:   Lewis Hamilton   (McLaren)
Kolmas:   Felipe Massa   (Ferrari)
Nopein kierros
Kuljettaja:   Fernando Alonso   (Ferrari)
Kierrosaika:  1.50,257 (kierroksella 42)
Autot lähtöruudukossa.
Korean Grand Prix 2010 (virallisesti 2010 Formula 1 Korean Grand Prix) oli Formula 1 -kauden 2010 17. osakilpailu, joka ajettiin 24. lokakuuta Korean International Circuitin moottoriradalla Yeongamissa Etelä-Koreassa. Kyseessä oli ensimmäinen Korean radalla ajettu osakilpailu.
Joulukuussa Korean GP valittiin Kansainvälisen autourheiluliiton FIA:n palkintogaalassa kauden parhaaksi kilpailuksi.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 22. lokakuuta | 10:00–11:30 | 04:00–05:30 | 1. vapaat harjoitukset |  Aurinkoinen | 18–21 °C | 25–31 °C | 52–66 % |
| 22. lokakuuta | 14:00–15:30 | 08:00–09:30 | 2. vapaat harjoitukset |  Aurinkoinen | 23–24 °C | 30–33 °C | 40–42 % |
| 23. lokakuuta | 11:00–12:00 | 05:00–06:00 | 3. vapaat harjoitukset |  Aurinkoinen | 19–20 °C | 22–26 °C | 55–58 % |
| 23. lokakuuta | 14:00–15:00 | 08:00–09:00 | Aika-ajot |  Aurinkoinen | 22 °C | 25–28 °C | 51–56 % |
| 24. lokakuuta | 15:00–17:00 | 09:00–11:00 | Kilpailu |  Sateinen | 19 °C | 17–18 °C | 88 % |
Lähde:
Vapaat harjoitukset

Perjantain ensimmäisissä vapaissa harjoituksissa nopeinta vauhtia piti yllä McLarenin Lewis Hamilton ajalla 1.40,887. Lotuksen Heikki Kovalainen sai kunnian ajaa ensimmäisen virallisen F1-ratakierroksen Korean radalla, sillä hän lähti varikolta radalle kuljettajajoukon ensimmäisenä. Toro Rosson Jaime Alguersuari puolestaan ajoi radan ensimmäisen virallisen aikakierroksen. Hispanian Bruno Senna pyörähti auton takaripustusten hajottua. Lotuksen Jarno Trulli kärsi vaihdelaatikko-ongelmista, jonka vuoksi ajaminen jäi häneltä vähiin. Virginin kolmoskuljettaja Jérôme d’Ambrosio pääsi ajamaan Lucas di Grassin tilalla.
Perjantain toisissa vapaissa harjoituksissa nopein oli Red Bullin Mark Webber ajalla 1.37,942. McLarenin Jenson Buttonin autossa syttyi tulipalo varikolla. Buttonin auton pakoputkien ylikuumentuminen johtui siitä, että McLaren kokeili autossa poikkeuksellisia moottoriasetuksia. Harjoituksen aikana rataa reunustava tekonurmi irtosi paikaltaan radan 12. mutkassa Mark Webberin pyörähdyksen seurauksena. Sebastian Vettel näytti kansainvälisiä käsimerkkejä Jarno Trullille, kun Trulli ei päästänyt häntä suosiolla ohitseen, jonka vuoksi Vettel joutui väistämään rataa reunustavalle turva-alueelle. Harjoitukset keskeytettiin hetkeksi punaisilla lipuilla, kun Hispanian Sakon Yamamoto jäi pyörähdyksen ja seinäkosketuksen seurauksena keskelle rataa. Force Indian Vitantonio Liuzzi jäi radan varteen harjoitusten loppuhetkillä. Hispania sai 5 000 dollarin (noin 3 700 euron) sakot päästettyään Sakon Yamamoton matkaan varikolta renkaanlämmittimen ollessa vielä kiinnitettynä renkaan päällä.
Lauantain kolmansissa vapaissa harjoituksissa nopein oli Renaultin Robert Kubica ajalla 1.37,354.
Aika-ajot

Paalupaikalle ajoi Red Bullin Sebastian Vettel ennen tallikaveri Mark Webberiä. Vettelille paalupaikka oli jo kauden yhdeksäs. Kolmanneksi ajoi Ferrarin Fernando Alonso. Neljänneksi sijoittui McLarenin Lewis Hamilton, jolle sattui vaaratilanne aika-ajon päätösosiossa, kun hän menetti hetkellisesti autonsa perän hallinnan ajaessaan sisään varikolle. Moottoriongelmista kärsinyt Heikki Kovalainen oli 21:s.
Aika-ajot > Tulokset

| Sija | Nro | Kuljettaja | Talli | Aika (1>  erä) | Aika (2>  erä) | Aika (3>  erä) | Lähtöruutu |
| --- | --- | --- | --- | --- | --- | --- | --- |
| 1 | 5 |  Sebastian Vettel | Red Bull-Renault | 1.37,123 | 1.36,074 | 1.35,585 | 1 |
| 2 | 6 |  Mark Webber | Red Bull-Renault | 1.37,373 | 1.36,039 | 1.35,659 | 2 |
| 3 | 8 |  Fernando Alonso | Ferrari | 1.37,144 | 1.36,287 | 1.35,766 | 3 |
| 4 | 2 |  Lewis Hamilton | McLaren-Mercedes | 1.37,113 | 1.36,197 | 1.36,062 | 4 |
| 5 | 4 |  Nico Rosberg | Mercedes | 1.37,708 | 1.36,791 | 1.36,535 | 5 |
| 6 | 7 |  Felipe Massa | Ferrari | 1.37,515 | 1.36,169 | 1.36,571 | 6 |
| 7 | 1 |  Jenson Button | McLaren-Mercedes | 1.38,123 | 1.37,064 | 1.36,731 | 7 |
| 8 | 11 |  Robert Kubica | Renault | 1.37,703 | 1.37,179 | 1.36,824 | 8 |
| 9 | 3 |  Michael Schumacher | Mercedes | 1.37,980 | 1.37,077 | 1.36,950 | 9 |
| 10 | 9 |  Rubens Barrichello | Williams-Cosworth | 1.38,257 | 1.37,511 | 1.36,998 | 10 |
| 11 | 10 |  Nico Hülkenberg | Williams-Cosworth | 1.38,115 | 1.37,620 |  | 11 |
| 12 | 23 |  Kamui Kobayashi | BMW Sauber-Ferrari | 1.38,429 | 1.37,643 |  | 12 |
| 13 | 22 |  Nick Heidfeld | BMW Sauber-Ferrari | 1.38,171 | 1.37,715 |  | 13 |
| 14 | 14 |  Adrian Sutil | Force India-Mercedes | 1.38,572 | 1.37,783 |  | 14 |
| 15 | 17 |  Jaime Alguersuari | Toro Rosso-Ferrari | 1.38,583 | 1.37,853 |  | 15 |
| 16 | 16 |  Sébastien Buemi | Toro Rosso-Ferrari | 1.38,621 | 1.38,594 |  | 16 |
| 17 | 15 |  Vitantonio Liuzzi | Force India-Mercedes | 1.38,955 |  |  | 17 |
| 18 | 18 |  Jarno Trulli | Lotus-Cosworth | 1.40,521 |  |  | 18 |
| 19 | 24 |  Timo Glock | Virgin-Cosworth | 1.40,748 |  |  | 19 |
| 20 | 12 |  Vitali Petrov | Renault | 1.38,174 | 1.37,799 |  | 20 |
| 21 | 19 |  Heikki Kovalainen | Lotus-Cosworth | 1.41,768 |  |  | 21 |
| 22 | 25 |  Lucas di Grassi | Virgin-Cosworth | 1.42,325 |  |  | 22 |
| 23 | 20 |  Sakon Yamamoto | HRT-Cosworth | 1.42,444 |  |  | 23 |
| 24 | 21 |  Bruno Senna | HRT-Cosworth | 1.43,283 |  |  | 23 |
Vitali Petrovin sijoitusta pudotettiin viidellä lähtöruudulla edellisen kilpailun kolaroinnin takia.
Kilpailu

Paalupaikalta kilpailuun lähti Red Bullin Sebastian Vettel. Kilpailun alkua siirrettiin kymmenellä minuutilla, koska ennen kisaa oli satanut paljon vettä. Lopulta autot pääsivät matkaan turva-auton perässä, mutta kolmen kierroksen jälkeen kisa keskeytettiin punaisilla lipuilla. Pitkän tauon jälkeen kisaa jatkettiin jälleen turva-auton perässä.
Turva-auton poistuttua radalta, toisena ollut Mark Webber pyörähti neljännelle sijalle nousseen Nico Rosbergin eteen, ja kumpikin joutui kolarin seurauksena keskeyttämään. Turva-auto saapui jälleen radalle. Kierroksella 30 Toro Rosson Sébastien Buemi törmäsi Virginin Timo Glockin autoon molempien jouduttua keskeyttämään. Kierroksella 39 Renaultin Vitali Petrov ajoi ulos radan viimeisessä mutkassa romuttaen autonsa. Kilpailua alusta asti johtanut Sebastian Vettel joutui keskeyttämään kierroksella 45 moottoririkon takia. Kierroksella 46 Force Indian Adrian Sutil törmäsi Sauberin Kamui Kobayashiin. Kilpailun voittoon ajoi kaksinkertainen maailmanmestari Fernando Alonso, joka siirtyi samalla MM-pistejohtoon ennen kauden kahta viimeistä kisaa. Toiseksi kisassa ajoi Lewis Hamilton.
Ferrarin voitettua valmistajan palkinnon otti palkintokorokkeella vastaan Chris Dyer.
Kilpailu > Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Fernando Alonso | Ferrari | 55 | 2:48.20,810 | 3 | 25 |
| 2 | 2 |  Lewis Hamilton | McLaren-Mercedes | 55 | +14,999 | 4 | 18 |
| 3 | 7 |  Felipe Massa | Ferrari | 55 | +30,868 | 6 | 15 |
| 4 | 3 |  Michael Schumacher | Mercedes | 55 | +39,688 | 9 | 12 |
| 5 | 11 |  Robert Kubica | Renault | 55 | +47,734 | 8 | 10 |
| 6 | 15 |  Vitantonio Liuzzi | Force India-Mercedes | 55 | +53,571 | 17 | 8 |
| 7 | 9 |  Rubens Barrichello | Williams-Cosworth | 55 | +1.09,257 | 10 | 6 |
| 8 | 23 |  Kamui Kobayashi | BMW Sauber-Ferrari | 55 | +1.17,889 | 12 | 4 |
| 9 | 22 |  Nick Heidfeld | BMW Sauber-Ferrari | 55 | +1.20,107 | 13 | 2 |
| 10 | 10 |  Nico Hülkenberg | Williams-Cosworth | 55 | +1.20,851 | 11 | 1 |
| 11 | 17 |  Jaime Alguersuari | Toro Rosso-Ferrari | 55 | +1.24,146 | 15 |  |
| 12 | 1 |  Jenson Button | McLaren-Mercedes | 55 | +1.29,939 | 7 |  |
| 13 | 19 |  Heikki Kovalainen | Lotus-Cosworth | 54 | +1 kierros | 21 |  |
| 14 | 21 |  Bruno Senna | HRT-Cosworth | 53 | +2 kierrosta | 24 |  |
| 15 | 20 |  Sakon Yamamoto | HRT-Cosworth | 53 | +2 kierrosta | 23 |  |
| Kesk. | 14 |  Adrian Sutil | Force India-Mercedes | 46 | Kolari (Kobayashi) | 14 |  |
| Kesk. | 5 |  Sebastian Vettel | Red Bull-Renault | 45 | Moottori | 1 |  |
| Kesk. | 12 |  Vitali Petrov | Renault | 39 | Ulosajo | 20 |  |
| Kesk. | 24 |  Timo Glock | Virgin-Cosworth | 31 | Kolari (Buemi) | 19 |  |
| Kesk. | 16 |  Sébastien Buemi | Toro Rosso-Ferrari | 30 | Kolari (Glock) | 16 |  |
| Kesk. | 25 |  Lucas di Grassi | Virgin-Cosworth | 25 | Ulosajo | 22 |  |
| Kesk. | 18 |  Jarno Trulli | Lotus-Cosworth | 25 | Hydrauliikka | 18 |  |
| Kesk. | 6 |  Mark Webber | Red Bull-Renault | 18 | Ulosajo | 2 |  |
| Kesk. | 4 |  Nico Rosberg | Mercedes | 18 | Kolari (Webber) | 5 |  |
Lähde:
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 5 |  Sebastian Vettel | Red Bull-Renault | 1–45 |
| 8 |  Fernando Alonso | Ferrari | 46–55 |
Muuta

Sakon Yamamoton uran viimeinen kilpailu.
Vitantonio Liuzzin viimeiset pisteet
Aiheesta muualla

Kuvia tai muita tiedostoja aiheesta Korean Grand Prix 2010 Wikimedia Commonsissa
Formula 1 -luokan Korean Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Korean International Circuit (2010–2013)
Osakilpailut Formula 1 -kaudella 2010
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Bahrain |  Australia |  Malesia |  Kiina |  Espanja |  Monaco |  Turkki |  Kanada |  Eurooppa |  Britannia |
|  Saksa |  Unkari |  Belgia |  Italia |  Singapore |  Japani |  Korea |  Brasilia |  Abu Dhabi |  |
Kwanzaa

Nainen sytyttää kwanzaa-kynttilöitä kinara-kynttilänjalassa.
Kwanzaa on Yhdysvaltain afroamerikkalaisten afrikkalaista perintöä juhlistava viikon mittainen juhla, jota vietetään 26. joulukuuta ja 1. tammikuuta välisenä aikana. Kwanzaan perusti Maulanga Karenga ja sitä juhlittiin ensi kertaa vuonna 1966.
Historia

Kwanzaan perusti vuonna 1966 poliittinen aktivisti Ron ”Maulanga” Karenga, mustan kulttuurijärjestön United Slavesin perustaja. Karenga loi kwanzaan yhdistääkseen afroamerikkalaiset yhteisönä. Hän yhdisteli kwanzaahan ašantien, zulujen ja muiden afrikkalaiskansojen perinteisiä satojuhlia. Juhlan nimi on peräisin swahilinkielisestä lauseesta matunda ya kwanza, joka tarkoittaa ensimmäisiä hedelmiä. ”Kwanza”-sanaan lisättiin yksi a-kirjain, jotta siitä saataisiin seitsemän kirjaimen mittainen, koska noihin aikoihin United Slaves -järjestössä oli seitsemän lasta, joista jokainen halusi esittää yhtä kirjaimista.
Tarkoitus

Karengan mukaan kwanzaan ei ole tarkoitus olla vaihtoehto ihmisten uskonnoille tai uskonnollisille juhlille kuten joululle, vaan se on yhteinen afrikkalainen kulttuurinen joskin myös hengellinen juhla. Karengan mukaan joulussa on paitsi uskonnollinen puolensa, myös eurooppalainen ja kaupallistunut kulttuurinen puolensa, jolle kwanzaa on vaihtoehto.
Juhlan vietto, periaatteet ja symbolit

Kwanzaata voidaan viettää eri tavoin, mutta tyypillistä sille on laulaminen ja tanssiminen, afrikkalaiset rummut, tarinoiden kertominen, runojen lukeminen ja iso perinteinen ateria. Joulukuun 31. päivänä pidettävä juhla-ateria on nimeltään karamu. Kwanzaan jokaisena seitsemänä iltana perhe kokoontuu yhteen ja lapsi sytyttää yhden kynttilän kinara-kynttilänjalassa. Sen jälkeen keskustellaan yhdestä seitsemästä periaatteesta (swah. Nguzo Saba), jotka ovat Karengan kokoamia afrikkalaisen kulttuurin arvoja ja vahvistavat afroamerikkalaisten yhteisöllisyyttä. Joka päivälle on oma periaatteensa, jotka ovat:
Yhtenäisyys (Umoja, yhtenäisyys perheessä, yhteisössä, kansassa ja rodussa)
Itsemääräämisoikeus (Kujichagulia, itsensä määrittely ja nimeäminen sekä itse luominen ja puhuminen)
Yhteinen työ ja vastuu (Ujima, yhteisön rakentaminen ja ylläpitäminen sekä ongelmien ratkaiseminen yhdessä)
Yhteistoiminnallinen talous (Ujamaa, omien kauppojen ja muiden liikkeiden ylläpitäminen ja niistä yhdessä hyötyminen)
Päämäärä (Nia, yhteisön rakentamisen ja kehittämisen tekeminen yhteiseksi kutsumukseksi, jotta kansa saadaan palautettua perinteiseen suuruuteensa)
Luovuus (Kuumba, tehdä aina parhaansa, jotta yhteisöstä tulee kauniimpi ja hyödyllisempi kuin silloin kun se perittiin)
Usko (Imani, usko koko sydämestä omaan kansaansa, vanhempiinsa, opettajiinsa, johtajiinsa sekä kamppailunsa oikeamielisyyteen ja voittoon)
Kwanzaan kuuluu myös seitsemän symbolia:
Mazao, sato: hedelmät, pähkinät ja vihannekset
Mkeka, oljista tai kankaasta tehty matto
Vibunzi, maissintähkä
Mishumaa Saba, seitsemän kynttilää: punainen, musta ja vihreä
Kinara, kynttilänjalka
Kikombe Cha Umoja, yhteysmalja
Zawadi, lahjoja perheenjäsenille
Suosio

Kwanzaasta kirjoittaneen professori Keith Mayesin mukaan kwanzaa vietti Yhdysvalloissa vuonna 2009 puolesta miljoonasta kahteen miljoonaan ihmistä, eli 2–5 prosenttia maan mustasta väestöstä. Juhlan suosio oli suurimmillaan 1960- ja 1970-luvuilla, jolloin Black Power -liike oli voimissaan. Juhlan merkitys ja aitous jakaa mielipiteitä afroamerikkalaisissa. Koko maailmassa kwanzaan viettäjiä on arvioitu olevan 30 miljoonaa. Myös jotkin valkoiset instituutit viettävät kwanzaa nykyisin hyväntahdon osoituksena sekä merkkinä monikulttuurisuudestaan ja moniarvoisuudestaan.
Aiheesta muualla

Kwanzaan virallinen sivu. (englanniksi)
Lou Gehrigin muistopalkinto

Lou Gehrigin muistopalkinto (engl. Lou Gehrig Memorial Award) on MLB:n vuosittain jakama palkinto, joka myönnetään kauden aikana urheiluhenkisyyttä ja yhteisöllisyyttä sekä pelikentällä että sen ulkopuolella osoittavalle baseball pelaajalle. Palkinto on nimetty baseball pelaaja Lou Gehrigin mukaan.
Lou Gehring vuonna 1937.
Krasnoje Sormovo

Krasnoje Sormovo (ven. ОАО "Завод "Красное Сормово" ") on Venäjän Nižni Novgorodissa sijaitseva telakka, joka tunnettiin aikaisemmin nimellä Tehdas N:o 112. Alun perin yritys perustettiin 1849 valtiontilauksia varten. Yritys on valmistanut jokipursia, aluksia ja myös sukellusveneitä. Nykyisen osakeyhtiömuotonsa se sai 1994, kun valtionyhtiöitä yksityistettiin ajan talouspolitiikan hengessä markkinatalouden muodostamiseksi.
Raketa-luokan kantosiipialus, jollaisia on Suomen sisävesilläkin käytetty 1962-1983 ja 2005-
Toisen maailmansodan aikana konepaja valmisti mm. ensimmäisiä T-34/76-panssarivaunuja. Sittemmin telakka on valmistanut hinaajia ja Volgoneft-luokan jokitankkialuksia.
Yhtiö tekee laivanrunkoja, asennustöitä, työstötöitä ja valimotöitä. Lisätoimintoina siihen liittyvät kunnostus- ja koneenrakennustyöt, kaasuenergialaitos ja kuljetusvälineiden rakentaminen.
Merkittävimpiä tuotteita ovat kuljetuskyvyltään 5 500 tn merijokitankkialukset ja 6000 tn:n kuivarahtialukset. Yhtiö suunnittelee valmistavansa tutkimus- ja tuotantoporauslauttoja sekä niiden tukialuksia.
Aiheesta muualla

ОАО "Завод Красное Сормово" Yhtiön sivut (venäjäksi)
Kuban (alue)

Venäjän keisarikunnan Kubanin oblasti (1860—1917) sijaitsi Kubanin maantieteellisellä alueella
Kuban (ven. Куба́нь) on historiallinen alue Venäjällä Kuban-joen ympärillä Mustanmeren pohjoispuolella ja Asovanmeren rannalla,  Ukrainan ja Kaukasian välissä. Sen alueella ovat nykyisin Krasnodarin aluepiiri ja Adygeian tasavalta sekä Stavropolin aluepiirin länsiosa. Kubanin alueen tärkein kaupunki on Krasnodar (ent. Jekaterinodar).